IN407A 2020/85-4 ELÉCTRICA DE MOSCOSO, S. L., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE A LAMA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 13/11/2020)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción da instalación eléctrica que a continuación se describe: Realizouse o trámite de información pública inserindo anuncios no DOG do 30 de xuño de 2020, no BOP do 25 de xuño de 2020, no xornal Faro de Vigo do 18 de xuño de 2020, no BOE de 5 de setembro de 2020 e no taboleiro de anuncios do concello de A Lama. Durante o mencionado trámite non se recibiron alegacións. Remitiuse separata do proxecto ao concello de A Lama para que interpuxese condicionado técnico, emitindo este un informe desfavorable. Respecto do condicionado emitido polo concello da Lama compre salientar que a Lei 24/2013, do 26 de decembro, do Sector Eléctrico, indica no seu artigo 53, respecto dos condicionados emitidos, que para a resolución da autorización administrativa de construción deben analizarse as condicións exclusivamente técnicas daquelas Administracións públicas, organizacións ou empresas que prestan servizos públicos ou de interese económico xeral, só en relación cos bens e dereitos de propiedade afectados pola instalación. Polo tanto, o informe desfavorable do concello da Lama en relación coa parcela na que se ubica o centro de transformación, excede do previsto no artigo 53.2 da Lei 24/2013, do 26 de decembro, do Sector Eléctrico. Neste senso modificouse o artigo 131 do Real decreto 1955/2000, que regula o procedemento das autorizacións administrativas previas e de construción, indicando actualmente que a Administración competente para a tramitación do expediente enviará as separatas do proxecto presentado ás distintas Administracións, organismos ou empresas de servizo público ou servizos de interese xeral afectados, con bens e dereitos ao seu cargo, co fin de establecer as condicións técnicas adecuadas, dentro de trinta días. Adicionalmente, indicar que a presente autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. A Xefatura Territorial de Pontevedra é competente para resolver o expediente con fundamento no Estatuto de Autonomía de Galicia e no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria. Cumprironse os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG nº 203 do 25 de outubro de 2017. en consecuencia, esta xefatura territorial Conceder autorización administrativa previa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 30 de outubro de 2020.—O xefe territorial, Ignacio Rial Santomé.